Seypiddin Atabekov ovul okrugi. Seypiddin Atabekov ovul okrugi () Qirgʻiziston Respublikasining Jalolobod viloyati Suzoq tumanida joylashgan. Maʼmuriy markazi - Bekobod qishlogʻi. Geografiyasi. Seypiddin Atabekov ovul okrugi dengiz sathidan 1700 metr balandlikda joylashgan. Jalolobod shahridan 12 km, tuman markazidan 15 km, Bishkek shahridan 550 km uzoqlikda joylashgan. Oʻzbekiston Respublikasining Xonobod shahri bilan chegaradosh. Ovul okrug markazidan Oʻsh-Bishkek avtomobil yoʻli oʻtadi. Maydoni 148,2 km². Qishloq xoʻjaligiga yaroqli yerlarning umumiy maydoni 14,6 ming ga (sugʻoriladigan yerlar – 3,3 ming ga, lalmi yerlar – 0,7 ming ga), yaylovlar 9,6 ming ga, daraxtlar 0,5 ming ga. Hududiy boʻlinishi. Seypiddin Atabekov ovul okrugi tarkibi 17 ovuldan tashkil topgan : Tarixi. Seypiddin Atabekov ovul okrugi hududi ilgari Bekobod qishloq Soveti deb atalgan va 1928-yilda tashkil etilgan. 1930-yildan boshlab Bekobod qishloq Soveti hududida kolxozlashtirish ishlari boshlandi. 1930-31 yillarda Bekobod qishloq Sovetiga Kalmatov Mirzakerim rahbarlik qilgan. Oʻsha davrda Bekobod qishlogʻida “Kuybishev”, Qipchoq qishlogʻida “Sotsializm”, Oqtachi qishlogʻida “Lenin” jamoa xoʻjaliklari tashkil etilgan. 1936-yilda xoʻjaliklariga birinchi “STZ” rusumli traktorlar, 1939-yilda esa Bekobod qishlogʻida birinchi MTS qurildi. D. E. Piont MTS direktori etib tasdiqlandi. 1927-yilda Bekobod qishlog‘ida birinchi sovet maktabi ochilgan bo‘lsa, 1937-yilda bu to‘rt yillik maktab yetti yillik maktabga aylanib, Kirov nomidagi 4-sonli maktab nomini oldi. Keyinchalik bu maktabda qirg‘iz va o‘zbek sinflari ochilib, 1956-yilda ilk bitiruvchilarga sertifikatlar berildi. 1936-1950 yillarda iqtisodiy boshqaruv tez-tez isloh qilindi. Masalan, 1936 yildan keyin Bekobod xududida Molotov va Kaganovich nomidagi jamoa xoʻjaliklari tashkil etilgan boʻlsa, 1956 yilda Lenin, Kuybishev, Sotsializm kolxozlari birlashib, “Pravda” kolxozi tashkil topdi. 1961-yilda Bekobod hududidagi barcha kolxoz va qishloqlar elektrlashtirildi, 1962-yilda xo‘jalikda ATS (avtomatlashtirilgan telefon stansiyasi) qurildi, qishloq telefonlashtirildi. Kolxozda birinchi marta oilaviy pudrat tizimi joriy etildi. 1962-yilda Saypidin Atabekov “Erkin” kolxoziga ferma boshlig‘i bo‘ldi. U 1911-yilda Suzoq tumani Koʻkyongʻoq shahrida tug‘ilgan, mehnat faoliyatini 1929-yilda Koʻkyongʻoq konida ishchi sifatida boshlagan. (1967-80). 1941-45 Vatan urushida qatnashgan. 1945—62 yillarda Qirgʻiziston KP Jalolobod viloyati komiteti instruktori, Uch-Terek okrug komiteti kotibi, Lenin va Toʻqtoʻgʻul tuman mehnat deputatlari sovetlari ijroiya qoʻmitasi raisi. Partiyaning Toʻqtoʻgʻul raykomining 1-kotibi, 1962—77 y. Suzoq tumanidagi “Erkin” kolxoz boshqarmasi raisi bo‘lib ishlagan. Oradan bir yil o‘tib xo‘jalik iqtisodiyoti yuksaldi. Xo‘jalik hududida 7 qo‘yxona qurilib, yem-xashak sexi ishga tushirildi. Fermada qo‘ylar soni 7 mingdan 2 mingga ko‘paydi. S.Atabekov qishloq xoʻjaligi islohotchisi sifatida “Lenin”, “Oktyabr inqilobi”, 2 marta “Mehnat Qizil Bayroq”, “Shon-sharaf belgisi”, 3-darajali “Shon-sharaf” ordenlari, medallar bilan taqdirlangan. Qirg‘iziston SSR Oliy Sovetining 3 marta deputati bo‘lgan. Uning sharafiga 1978-yilning 28-fevralda Bekobod qishloq Soveti S.Atabekov nomidagi qishloq Soveti deb nomlandi. 1979-yilda “Erkin” kolxozi ikkiga boʻlinib, “Erkin” va “Tenglik” kolxozlariga tuzildi.